Title: ประกาศองค์การบริหารส่วนตำบลศรีบุญเรือง เรื่อง การดำเนินการตามพระราชบัญญัติข้อมูลข่าวสารของราชการ พ.ศ. 2540 เกี่ยวกับข้อมูลข่าวสารส่วนบุคคลขององค์การบริหารส่วนตำบลศรีบุญเรือง

ประกาศองค์การบริหารส่วนตำบลศรีบุญเรือง

ประกาศองค์การบริหารส่วนตำบลศรีบุญเรือง
เรื่อง
การดำเนินการตามพระราชบัญญัติข้อมูลข่าวสารของราชการ
พ.ศ. ๒๕๔๐
เกี่ยวกับข้อมูลข่าวสารส่วนบุคคล
ขององค์การบริหารส่วนตำบลศรีบุญเรือง[๑]

เพื่อให้เป็นไปตามมาตรา
๒๓ (๓) แห่งพระราชบัญญัติข้อมูลข่าวสารของราชการ พ.ศ. ๒๕๔๐
ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคล
โดยจัดให้มีการพิมพ์ในราชกิจจานุเบกษา และตรวจสอบแก้ไขให้ถูกต้องอยู่เสมอ

องค์การบริหารส่วนตำบลศรีบุญเรือง
เป็นองค์กรปกครองส่วนท้องถิ่นในสังกัดกระทรวงมหาดไทย มีหน่วยงานในสังกัดสำนักงานองค์การบริหารส่วนตำบลที่จัดระบบข้อมูลข่าวสารส่วนบุคคล
ตามพระราชบัญญัติข้อมูลข่าวสารของราชการ พ.ศ. ๒๕๔๐ คือ

งานการเจ้าหน้าที่
(ก)
ประเภทของบุคคลที่มีการเก็บข้อมูลไว้
-
พนักงานส่วนตำบล/ลูกจ้างประจำ/พนักงานจ้างตามภารกิจและพนักงานจ้างทั่วไปขององค์การบริหารส่วนตำบลศรีบุญเรืองทั้งหมด
(ข)
ประเภทของระบบข้อมูลข่าวสารส่วนบุคคล
-
แฟ้มประวัติ
-
เก็บบันทึกในเครื่องคอมพิวเตอร์
(ค)
ลักษณะการใช้ข้อมูลตามปกติ
-
ใช้ในการบริหารงานบุคคลขององค์การบริหารส่วนตำบลศรีบุญเรือง
(ง)
วิธีการขอตรวจดูข้อมูลข่าวสารของเจ้าของข้อมูล
-
ผู้บังคับบัญชาของพนักงานเจ้าของประวัติจัดทำหนังสือถึงงานการเจ้าหน้าที่
-
ปลัดองค์การบริหารส่วนตำบลศรีบุญเรืองหรือผู้รักษาการแทนเป็นผู้พิจารณาอนุมัติ
(จ)
วิธีการขอให้แก้ไขเปลี่ยนแปลงข้อมูล
-
พนักงานเจ้าของข้อมูลเสนอผ่านผู้บังคับบัญชาในสังกัด/ระดับกอง/ส่วนแจ้งรายการเปลี่ยนแปลงและเพิ่มข้อมูลเป็นลายลักษณ์อักษรให้งานการเจ้าหน้าที่ทราบ
เพื่อบันทึกในแฟ้มประวัติและในเครื่องคอมพิวเตอร์
โดยให้แนบสำเนาเอกสารหลักฐานที่รับรองสำเนาถูกต้องทุกครั้ง จำนวน ๑ ชุด
(ฉ)
แหล่งที่มาของข้อมูล
-
เจ้าของประวัติ
-
คำสั่งแต่งตั้ง ย้ายและเลื่อนอันดับเงินเดือนเป็นต้น

ประกาศ ณ วันที่ ๑
ตุลาคม พ.ศ. ๒๕๕๘
ณรงค์  วอแพง
รองนายกองค์การบริหารส่วนตำบล
รักษาราชการแทน
นายกองค์การบริหารส่วนตำบลศรีบุญเรือง

ชวัลพร/ปริยานุช/จัดทำ
๓ มีนาคม ๒๕๕๙

[๑] ราชกิจจานุเบกษา
เล่ม ๑๓๓/ตอนที่ ๑๖ ง/หน้า ๓๐๗/๒๕ กุมภาพันธ์ ๒๕๕๙